Source: https://www.dunajskaluzna.sk/samosprava/hlavny-kontrolor-/sprava-o-kontrolnej-cinnosti-za-rok-2014/
Timestamp: 2020-07-06 11:33:49+00:00

Document:
Správa o kontrolnej činnosti za rok 2014 - Oficiálna stránka obce Dunajská Lužná
Správa o kontrolnej činnosti za rok...
Dnes je pondelok, 6.7.2020, 13:33:49
CELKOM: 1411323
V súlade s § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám Správu o kontrolnej činnosti za rok 2014. Správu som vypracoval na základe výsledkov kontrol vykonaných v priebehu roka v súlade s plánmi kontrolnej činnosti.
A. Následné finančné kontroly
Na základe plánov kontrolnej činnosti na rok 2014 a v súlade so zákonom č.. 502/2001 Z. z. o finančnej kontrole a vnútornom audite v znení neskorších predpisov som v roku 2014 vykonal následné finančné kontroly, o výsledkoch ktorých som v zmysle § 17 zákona č. 502/2001 Z. z. vypracoval jeden Záznam o výsledku následných kontrol a štyri Správy o výsledkoch následných finančných kontrol .
Výsledky následnej finančnej kontroly som prerokoval s prednostkou a zodpovednými pracovníkmi obecného úradu, o čom som podľa § 22 ods. 3 zákona č. 502/2001 Z. z. vypracoval štyri Zápisnice o prerokovaní správy o výsledku následnej finančnej kontroly.
Výkon následnej finančnej kontroly v roku 2014 som zameral na:
1) Kontrolu likvidačných listov dodávateľských faktúr
a) cieľ kontroly: 1. vykonania predbežnej finančnej kontroly,
2. správnosť zaúčtovania dodávateľských faktúr,
b) predmet kontroly: likvidačné listy dodávateľských faktúr od č. 1 do č. 893,
c) výsledok následnej finančnej kontroly:
k bodu 1: vykonanie predbežnej finančnej kontroly bolo v súlade so zákonom potvrdené podpisom zodpovedného zamestnanca, s uvedením dátumu jej vykonania a s konštatovaním, že finančná operácie je v súlade s rozpočtom, resp. so zmluvou,
k bodu 2: z kontrolovaných likvidačných listov vystavených k dodávateľským faktúram bolo nesprávne zaúčtovanie vykázané na 26 likvidačných listoch dodávateľských faktúr.
2) Kontrola správnosti zaradenie výdavkov z dodávateľských faktúr do položiek
rozpočtu podľa ekonomickej klasifikácie rozpočtovej klasifikácie
a) cieľ kontroly: zaradenie výdavkov do jednotlivých položiek rozpočtu obce na základe likvidačných listov,
b) predmet kontroly: likvidačné listy od č. 1 po č. 893,
c) výsledok následnej finančnej kontroly: z celkového počtu kontrolovaných likvidačných listov boli výdavky z dodávateľských faktúr nesprávne zaradené do položiek rozpočtu v 14 prípadoch.
3) Kontrola príjmových a výdavkových pokladničných dokladov:
a) cieľ kontroly: správnosť vystavenia príjmových a výdavkových pokladničných dokladov
na základe prvotných dokladov,
b) predmet kontroly: pokladničné doklady od č. 1 do č. 3 498,
c) výsledok následnej kontroly: príjmové a výdavkové pokladničné doklady boli vystavené v súlade s prvotnými dokladmi.
B. Ostatné kontroly
1) Kontrola poskytnutia a čerpania dotácii poskytnutých z rozpočtu obce
(Záznam č. 1/2014, Správa č. 5/2014)
a) kontrolovaný subjekt: obecný úrad, organizácie, ktorým sa poskytla dotácia,
b) skontrolované obdobie: rok 2013, I. - III. štvrťrok 2014
c) ciele kontroly: dodržanie podmienok poskytovania dotácií z rozpočtu obce upravené v § 7 ods. 2 a 4 zákona č. 583/2004 Z. z. o rozpočtových pravidlách územnej samosprávy v znení neskorších predpisov a VZN č. 2/2010 o podmienkach poskytnutia dotácie z prostriedkov obce so zameraním na
1. príjemcu dotácie,
2. účelnosť poskytnutia a použitia dotácie,
3. dodržanie podmienok poskytnutia dotácie,
4. použitie poskytnutých finančných prostriedkov,
d) výsledok kontroly:
k bodu č. 1: v roku 2013 sa schválili dotácie 23 organizáciám a v roku 2014 18 organizáciám, podľa výpisu z registra všetky organizácie v roku 2013 spĺňajú vyššie uvedenú podmienku na poskytnutie dotácie, za kontrolované obdobie v roku 2014 dotáciu čerpalo 8 organizácií, z toho 1 organizácia (Promo activity s.r.o.) nespĺňala podmienku na poskytnutie dotácie, z čoho vyplýva, že jej bola poskytnutá dotácia v rozpore s VZN č. 2/2010,
k bodu č. 2: deklarované zameranie činnosti organizácií, ktorým sa v v roku 2013 poskytla dotácia, bolo v súlade s vymedzenými činnosťami uvedenými vo VZN č. 2/2010, v priebehu roka 2014 z počtu organizácií, ktorým sa dotácia poskytla, bola deklarovaná činnosť u 7 organizácií v súlade s vymedzenými činnosťami uvedenými vo VZN č. 2/2010 a 1 príjemcu dotácie bola v rozpore s ustanoveniami VZN,
k bodu č. 3: s organizáciami, ktorým bola v priebehu kontrolovaného obdobia poskytnutá dotácia, bola v súlade s podmienkami stanovenými vo VZN č. 2/2010 uzatvorená Zmluva o poskytnutí dotácie,
k bodu č. 4: v priebehu roka 2013 schválenú dotáciu čerpalo 17 organizácií v celkovej sume 38 492,92 eur, vyúčtovanie použitia dotácie do 30 dní predložili všetky organizácií, v priebehu roka 2014 schválenú dotáciu čerpalo 8 organizácií v celkovej sume 18 393,35 eur a vyúčtovanie použitia dotácie do 30 dní predložilo 7 organizácií, podľa predložených dokladov tieto organizácie použili poskytnuté finančné prostriedky v súlade s podmienkami určenými vo VZN a v zmluve. Vyúčtovanie poskytnutej dotácie nevyúčtovala len organizácia Promo activity, s.r.o.
2) Kontrola tvorby a čerpanie prostriedkov sociálneho fondu
(Záznam č. 1/2014 )
a) kontrolovaný subjekt: obecný úrad,
b) kontrolované obdobie: rok 2013,
c) ciele kontroly: dodržiavanie ustanovení zákona č. 152/1994 Z. z. o sociálnom fonde
a ustanovení Kolektívnej zmluvy so zameraním
1. pri tvorbe fondu na dodržanie
- výšky povinného prídelu do sociálneho fondu,
- základu pre výpočet povinného prídelu,
- termínu tvorby povinného prídelu,
- vedenia účtu sociálneho fondu,
2. pri použití fondu na dodržanie
- výšky schváleného príspevku na stravu,
- zákazu použitia prostriedkov fondu na iné účely ako sú uvedené v zákone.
d) výsledok kontroly: pri tvorbe sociálneho fondu, ako aj pri jeho čerpaní sa za kontrolované obdobie postupovalo v súlade s ustanoveniami zákona č. 152/1994 Z. z. o sociálnom fonde a dodržali sa podmienky stanovené v platnej Kolektívnej zmluve.
3) Kontrola tvorby a čerpania fondu opráv
(Záznam č. 1/2014)
c) ciele kontroly: dodržanie ustanovení Všeobecne záväzného nariadenie obce Dunajská Lužná č. 6/2012 o zásadách tvorby a čerpania fondu opráv, prevádzky a údržby nájomných bytov v bytových domoch so zameraním na
- vedenie účtu fondu opráv,
- prídel do fondu opráv,
- čerpanie fondu opráv,
d) výsledok kontroly: vedenie účtu fondu opráv, jeho tvorba, ako aj čerpanie za kontrolované obdobie bolo v súlade s podmienkami stanovenými vo VZN č. 6/2012.
4) Kontrola plnenia prijatých opatrení na nápravu nedostatkov zistených následnou
kontrolou v II. polroku 2013
( Správa č. 2/2014 )
a) Predmet kontroly: Zistené nedostatky uvedené v Správe o výsledku následnej finančnej
kontroly č. 5/2013
1. navrhnuté opatrenia v Správe č. 5/2013 k predmetu kontroly: dodržiavanie zákonnosti pri zverejňovaní údajov o uhradených faktúrach na web stránke obce v zmysle zákona č. 211/2000 Z. z. so zameraním :
a) v údajoch o uhradených faktúrach zverejňovať údaj o identifikácii zmluvy alebo
objednávky, na základe ktorej bola faktúra vystavená,
b) údaje o uhradených faktúrach zverejňovať v termíne stanovenom v zákone,
2. navrhnuté opatrenia v Správe č. 5/2013 k predmetu kontroly: dodržiavanie zákonnosti pri zverejňovaní údajov o vystavených objednávkach na web stránke obce v zmysle zákona č. 211/2000 Z. z. so zameraním:
a) v údajoch o vystavených objednávkach uverejňovať údaj o hodnote objednaného plnenia,
b) údaje o vystavených objednávkach zverejňovať v termíne stanovenom v zákone,
3. navrhnuté opatrenia v Správe č. 5/2013 k predmetu kontroly: dodržiavanie zákonnosti pri zverejňovaní údajov o uhradených faktúrach v zmysle zákona č. 211/2000 Z. z. na web stránke rozpočtových organizácií zriadených obcou,
b) Výsledok kontroly:
k bodu č. 1 písm. a):
skontrolované faktúry od č. 1 po č. 230 v roku 2014
aj napriek prijatým opatreniam sa nepodarilo v kontrolovanom období zabezpečiť v uverejnených údajoch o uhradených faktúrach identifikáciu zmluvy, resp. objednávky, na základe ktorej bola faktúra vystavená,
k bodu č. 1 písm. b):
z celkového počtu skontrolovaných údajov o uhradených faktúrach sa v 15 prípadoch údaje o uhradených faktúrach zverejnili po termíne stanovenom v zákone,
k bodu č. 2 písm. a):
skontrolované objednávky:
od č. 84 do č. 168 v roku 2013
od č. 1 do č. 33 v roku 2014
vo zverejnených údajoch o vystavených objednávkach sa len v 4 prípadoch neuviedol údaj o hodnote objednaného plnenia, a to v objednávke č. 152, č. 155, č. 166 a č. 168,
k bodu č. 2 písm. b):
v roku 2014 sa povinné údaje o vystavených objednávkach v 16 prípadoch zverejnili neskôr ako je stanovené v zákone,
v roku 2013 sa povinné údaje o 84 kontrolovaných vystavených objednávok zverejnili len v 12 prípadoch v zákone stanovenom termíne,
5) Kontrola dodržania rozpočtových pravidiel stanovených v zákone č. 583/2004 Z. z.
o rozpočtových pravidlách územnej samosprávy v znení neskorších pravidiel ( ďalej
len „zákon“) v roku 2013
(Správa č. 2/2014)
a) kontrolovaný subjekt: obec
b) skontrolované obdobie: rok 2013
c) cieľ kontroly:
1. dodržanie stanoveného podielu celkového dlhu obce z bežných príjmov,
2. dodržanie stanoveného podielu sumy ročných splátok istiny a úroku z úveru z bežných
3. dodržanie stanoveného podielu celkovej výšky záväzkov po lehote splatnosti z bežných
4. dodržanie povinnosti prednostného krytia všetkých záväzkov,
d) výsledok kontroly: pri kontrole nebolo zistené porušenie rozpočtových pravidiel,
6) Kontrola vedenia evidencie a vybavovania sťažností za rok 2013 a 2014
( Správa č. 3/2014 )
a) kontrolovaný subjekt: obecný úrad ,
b) skontrolované obdobie: rok 2013, 2014
1. správnosť evidencie sťažností,
2. správnosť vybavovania sťažností,
k bodu č. 1: obec vedie centrálnu evidenciu podaných sťažností oddelene od ostatných písomností, nedostatkom bolo, že vo vystavených evidenčných listoch nebol uvedený údaj o tom, komu bola sťažnosť pridelená na vybavenie ,
k bodu č. 2: pri kontrole vybavovania 14 sťažností som zistil nasledovné nedostatky:
- v spisoch chýbal písomný doklad (oznámenie o výsledku prešetrenia) o tom , s akým
výsledkom sa skončilo konanie a tým aj dátum vybavenia sťažnosti,
- v spisoch nebola priložená zápisnica o prešetrení sťažnosti a záznam o jej prerokovaní,
- niektoré sťažnosti boli vyhodnotené ako podnet a tak aj boli vybavené ,
- v dvoch prípadoch išlo o prípad zásahu do pokojného stavu, z čoho vyplýva, že nebola to
sťažnosť v zmysle zákona a obec mala v tomto prípade postupovať podľa § 5 Občianskeho
zákonníka,
7) Kontrola dodržiavania zákonnosti pri vybavovaní žiadostí o sprístupnenie informácií
1. dodržanie lehoty na vybavenie žiadosti ( § 17 ods. 1 zákona),
2. evidencia žiadostí ( § 20 zákona),
3. vydanie rozhodnutia o úplnom alebo o čiastočnom vybavení žiadosti ( § 18 zákona),
4. kontrola výšky úhrady nákladov za poskytnuté informácie,
k bodu č. 1: všetky žiadosti o sprístupnenie informácií prijaté v kontrolovanom období boli vybavené v zákone stanovenej lehote,
k bodu č. 2: obec vedie evidenciu žiadostí o sprístupnenie informácií v požadovanom rozsahu,
k bodu č. 3: obec po poskytnutí požadovanej informácie robí rozhodnutie o vybavení žiadosti zápisom v spise a v prípadoch, ak obec na základe žiadosti o sprístupnenie informácie tieto neposkytla, vydala o tom v zmysle zákona rozhodnutie,
k bodu č. 4: obec má vypracovaný sadzobník úhrad nákladov v súvislosti s poskytovaním informácií, ktorý sa v prípadoch spoplatnenia poskytnutia informácie dodržal.
8) Kontrola dodržania zákonnosti postupu pri predaji majetku obce
b) skontrolované obdobie: rok 2012, 2013
dodržanie Čl. 4 Zásad hospodárenia s majetkom obce,
d) výsledok kontroly: všetky kontrolované predaje obecného majetku za sledované obdobie
boli vykonané v súlade s Čl. 4 Zásad hospodárenia s majetkom obce, jedine v prípade
Uznesenie č. 2013/08- 19, ktorým bol schválený zámer predaja pozemku o výmere
21133 m2 p. Haviarovi formou priameho predaja, sa nedodržal postup pri predaji majetku
obce stanovený v Zásadách (podrobnejšia informácia je uvedená v Správe o kontrolnej
činnosti č. 3/2014) ,
9) Kontrola postupu obce pri vybavovaní petícií
( Správa č. 4/2014 )
1. vedenie evidencie o prijatých petíciách,
2. dodržanie v zákone stanovenej lehoty na vybavenie petície,
3. dodržanie príslušnosti na vybavenie petície,
4. dodržanie v zákone stanovených postupov pri vybavovaní petícií a vyhotovenia
predpísaných písomností,
k bodu č. 1: Obecný úrad vedie centrálnu evidenciu podaných petícií a každá petícia má svoj osobitný spis, ale evidencia o podaných petíciách sa nevedie v požadovanom rozsahu, nedá sa zistiť, kedy sa petícia odstúpila na prešetrenie a kto bol poverený petíciu prešetriť, aký bol výsledok prešetrenia, či bol predmet petície v súlade alebo v rozpore s právnymi predpismi alebo verejným a iným spoločným záujmom, prijaté opatrenia a termíny ich splnenia, dátum odoslania výsledku vybavenia petície,
k bodu č. 2: všetky petície boli vybavené v zákone stanovenom termíne,
k bodu č. 3: podľa príslušnosti všetky podané petície vybavil obecný úrad,
k bodu č. 4: o prešetrení petície nebola vyhotovená „Zápisnica o výsledku prešetrenia petície“ a ani „Oznámenie o vybavení petície“.
10) Kontrola dodržania povinnosti rozpočtových organizácií zriadených obcou oznámiť
výkon správy nehnuteľného majetku obce okresnému úradu
a) kontrolovaný subjekt: rozpočtové organizácie zriadené obcou ,
b) cieľ kontroly: splnenie ustanovenia § 14 ods. 3 zákona o majetku obcí, podľa ktorého organizácie zriadené obcou, ktoré vykonávajú správu nehnuteľného majetku podľa tohto zákona, navrhujú na strediská geodézie zapísať správu majetku obce.
c) výsledok kontroly:
Podľa kontroly Listov vlastníctva rozpočtové organizácie zriadené obcou si povinnosť oznámiť výkon správy nehnuteľného majetku obce okresnému úradu nesplnili.
11) Kontrola postupu pri uzatváraní Dohôd o vykonaní práce a Dohôd o pracovnej
činnosti uzatvorených v I. polroku 2014
b) kontrolované obdobie: I. polrok 2014,
c) predmet kontroly: Dohody o pracovnej činnosti, Dohody o vykonaní práce, Dohody o brigádnickej práci študentov,
d) ciele kontroly:
1. spôsob uzatvorenia dohody,
2. dodržanie stanoveného obsahu dohody,
3. dodržanie určeného počtu hodín,
4. vedenie evidencie uzatvorených dohôd,
5. vedenie evidencie pracovného času zamestnancov, ktorí vykonávajú prácu na základe
6. potvrdenie štatútu žiaka alebo študenta pri dohodách o brigádnickej práci študentov,
7. dohodnutý druh práce,
e) výsledok kontroly: kontrolou neboli zistené nedostatky,
C) Informácie pre poslancov
1) Vykazovanie výsledku hospodárenia obce podľa jednotnej metodiky platnej pre Európsku
úniu, (Záznam č. 1/2014)
2) Zmena rozpočtových pravidiel územnej samosprávy od 1.1.2014,( Záznam č. 1/2014)
D) Kontrola plnenia uznesení obecného zastupiteľstva
Kontrolu prijatých uznesení obecného zastupiteľstva som v priebehu roka vykonával spolu so prednostkou obecného úradu priebežne podľa stanovených termínov ich plnenia. V roka 2014 sa na 8 zasadnutiach Obecného zastupiteľstva prijalo 111 uznesení . Uznesenia, ktorých plnenie sa z roku 2013 a 2014 prenáša do roku 2015, sú uvedené v prehľade:
dôvod nesplnenia uznesenia
2013/02-18/1
Obecné zastupiteľstvo schvaľuje finančné prostriedky z predaja pozemkov pri „Telefónnej ústredni“ poukázať a viesť na existujúcom účelovo viazanom účte na výstavbu MŠ
predaj sa nezrealizoval
Žiadosť o predĺženie obecného chodníka a verejného osvetlenia – lokalita pri Zbernom dvore (M. Farkašovský)
Obecné zastupiteľstvo berie na vedomie doručenú žiadosť o predĺženie obecného chodníka a verejného osvetlenia – lokalita pri Zbernom dvore s tým, že návrh sa posúdi pri tvorbe kapitálového rozpočtu na r. 2014
návrh nebol zaradený do rozpočtu obce na rok 2014
2013/1-17
Návrh na schválenie VZN č. 02/2013 o používaní miestnych komunikácií a chodníkov na území obce
Obecné zastupiteľstvo presúva prerokovanie VZN č. 02/2013 o používaní miestnych komunikácií a chodníkov na území obce na ďalšie zasadnutie OZ po doplnení pripomienok
2014/6-11
Žiadosť o súhlas s vybudovaním multifunkčného ihriska (Obecný hokejbalový klub DLHAWKS)
Obecné zastupiteľstvo schvaľuje zámer výstavby multifunkčného ihriska v areáli ZŠ. Ukladá OcÚ vykonať všetky úkony súvisiace s prípravou podkladov pre výstavbu multifunkčného ihriska.
Hľadá sa vhodný
2014/8-15
b) Obci ako zriaďovateľovi školských zariadení a predškolských zariadení na území obce Dunajská Lužná, vypracovať záväzné nariadenie pre prijímanie žiakov do školských a predškolských zariadení tak, aby bolo zrejmé, že na prijatie žiaka je potrebný súhlas oboch rodičov – zákonných zástupcov, respektíve súdom vydané právoplatné rozhodnutie o právnom úkone vo veci v takom prípade, keď sa rodičia, respektíve zákonní zástupcovia maloletých nevedia na prijatí žiaka podľa § 35 zákona o rodine č. 36/2005 Zb.. dohodnúť. Zároveň, v rámci zákona o správnom konaní č. 71/1967 o prijatí, či neprijatí žiaka do školského zariadenia, bude doručené všetkým účastníkom správneho konania. Toto nariadenie zapracovať do VZN obce s platnosťou od 1.1.2015.

References: § 18
 § 17
 § 22
 § 7
 § 5
 § 17
 § 20
 § 18
 Čl. 4
 Čl. 4
 § 14
 § 35